बांग्लादेश को 76 रन से हरा पाक ने सीरीज जीती  
बांग्लादेश को दूसरे एकदिवसीय क्रिकेट मैच में 76 रन से हराकर पाकिस्तान ने तीन मैचों की सीरीज में 2-0 की अजेय बढ़त बना ली।
बांग्लादेश को दूसरे एकदिवसीय क्रिकेट मैच में 76 रन से हराकर पाकिस्तान ने तीन मैचों की सीरीज में 2-0 की अजेय बढ़त बना ली।  उमर अकमल ने 59 और शाहिद अफरीदी ने 27 गेंद में 42 रन बनाए। पाकिस्तान ने टॉस जीतकर बल्लेबाजी करते हुए सात विकेट पर 262 रन जोड़े।  जवाब में बांग्लादेश के चार विकेट 10 ओवर के भीतर 19 रन पर गिर गए थे। मेजबान टीम नासिर हुसैन के पहले अंतरराष्ट्रीय शतक के बावजूद सात विकेट पर 186 रन ही बना सकी।  नासिर ने 100 और साकिब अल हसन ने 34 रन बनाए। दोनों ने पांचवें विकेट के लिये 106 रन जोड़े। अपना नौवां वनडे खेल रहे नासिर आखिरी ओवर में आउट हुए। उन्होंने अपनी पारी में 11 चौके और एक छक्का जड़ा।  पाकिस्तान के लिए तेज गेंदबाज उमर गुल ने 36 रन देकर चार विकेट लिए जबकि ऑफ स्पिनर मोहम्मद हासिफ ने दस ओवर में 15 रन देकर दो विकेट चटकाए।